Toshkent mexanika zavodi hududida yong‘in sodir bo‘ldi. Bu haqda Favqulodda vaziyatlar vazirligi xabar qildi. Bugun, 26 aprel kuni Favqulodda vaziyatlar vazirligi navbatchilik qismiga soat 16:32da Toshkent mexanika zavodi hududida sanoat chiqindilari yonayotgani to‘g‘risida xabar kelib tushgan. Qayd etilishicha, hodisa joyiga zudlik bilan Toshkent shahar Favqulodda vaziyatlar boshqarmasining 2ta yong‘in-qutqaruv guruhi yetib kelgan. Oqibatda, 60 kvadrat metr maydonga zarar yetgan. Qutqaruvchilarning tezkor harakatlari tufayli yong‘in bir necha daqiqalarda bartaraf etilgan. Hodisada jabrlangan va qurbonlar yo‘qligi aytiladi.